பொதுவாக, ஒவ்வொரு கட்டுரைக்கும் நிதி பெற்றுக் கொண்டு எழுதுவது என்பது பல சிக்கல்களைத் தன் இயல்பிலேயே உருவாக்குகிறது. பணம் பெற்றுக் கொண்டு எழுதுகிறவர்கள் மிக வேகமாக உருவாக்கக் கூடிய பிழைகளை, பணம் பெற்றுக்கொள்ளாமல் தன்னார்வமாக இயங்குகிறவர்கள் தங்கள்மதிப்பு மிக்க நேரத்தைச் செலவழித்துத் திருத்த வேண்டும். பணம் பெற்றுக் கொண்டு இயங்குகிறவர்கள் ஒரு நாளைக்கு 100 கட்டுரைகளைக் கூட உருவாக்கலாம். ஆனால், தன்னார்வலர்கள் ஒரே நாளில் அதே வேகத்தில் திருத்த முடியாது. எனவே, நிதியுதவியுடன் கூடிய திட்டங்களில் ஈடுபடுகிறவர்கள் கூடுதல் பொறுப்புணர்வுடன், தேர்ந்த பயிற்சி பெற்ற பிறகே கட்டுரைகள் எழுத வேண்டும். அது வரை மணல் தொட்டியிலேயே செயற்பட வேண்டும். இது போல் பல திட்டங்களால் தமிழ் விக்கியில் 10 ஆண்டுகளுக்கும் மேலாக ஆயிரக்கணக்கான கட்டுரைகளில் துப்புரவுப் பணிகள் தேங்கியுள்ளன. அன்டன் போன்ற பயனர்கள் 10 ஆண்டுகளுக்கும் மேலாக்க இவற்றைச் சீராக்க முயன்று வருகிறார்கள். எனவே, அவரைப் போன்ற பயனர்களின் ஆதங்கத்தையும் அணுகுமுறையையும் புரிந்து கொள்ளவேண்டுகிறேன். நீங்கள் **அன்டனைப் பற்றிச் சொன்ன தனி நபர் வசைகளைத் திரும்பப் பெற்றுக் கொண்டு, அவரது பேச்சுப் பக்கத்திலோ விவாதம் நடந்த பக்கத்திலோ வருத்தம் தெரிவிப்பது இப்பிரச்சினையை சுமுகமாக முடித்துக் கொண்டு அடுத்த கட்டத்திற்கு நகர உதவும்**.  
கட்டுரைகளுக்கு ஒருவர் பணம் கொடுப்பது செம்மலின் தனிப்பட்ட விருப்பமாக இருக்கலாம். ஆனால், அதனால் ஏற்படும் விளைவுகளுக்குத் தமிழ் விக்கிச் சமூகமும் உழல வேண்டும் என்பதால், **அவரது திட்டம் குறித்த முன்மொழிவைத் தனியே ஒரு திட்டப்பக்கத்தில் முன்வைக்கச் சொல்லுங்கள்**. விக்கிமூலம் தளத்தில் கணியம் நிறுவனம் சிலருக்குப் பணம் தந்து Proofreading பணிகளில் அமர்த்துகிறது. ஆனால், அது முறைப்படி ஒரு அமைப்பாக கோரிக்கையை முன்வைத்து, விக்கிச் சமூகம் சொன்ன கருத்துகளையும் வகுத்த நெறிமுறைகளையும் ஏற்றுக் கொண்டு பொறுமையாகத் தன் பணிகளை நிறைவேற்றியது. அதனால், இன்றும் ஒரு வெற்றிகரமான திட்டமாகச் செயற்படுகிறது. விக்கிமூலம் திட்டப்பணிகள் எளிமையானவை. எனவே, அத்திட்டம் சிக்கல் இல்லாமல் செல்கிறது. விக்கிப்பீடியா திட்டத்தில் கட்டுரை எழுதுவதற்குக் கூடுதல் தேர்ச்சியும் பயிற்சியும் தேவை. அது போக, கட்டுரைகளில் நல முரண், கருத்து முரண் என்று பல்வேறு சிக்கல்கள் உள்ளன. எனவே, இத்திட்டம் விக்கிச்சமூகத்தின் முறையான தணிக்கைக்குப் பிறகு தொடர்வதே சிறப்பு. எனவே, அத்தகைய முறையான ஒப்புதலைப் பெறும் வரை, **பணம் பெற்றுக் கொண்டு கட்டுரை எழுதுகிறவர்களை உடனடியாகவும் தற்காலிகமாகவும் கட்டுரைப் பக்கத்தில் கட்டுரைகள் எழுதுவதை நிறுத்துமாறு வேண்டுகிறேன்**.  
ஏதேனும் உதவி, கூடுதல் விளக்கம் தேவைப்பட்டால், என் பேச்சுப் பக்கத்தில் தெரிவியுங்கள். நீச்சல்காரன், தமிழ்ப்பரிதிமாரி உங்களுக்குத் தேவையான வழிகாட்டலை வழங்க முடியும். நன்றி. --இரவி (பேச்சு) 20:42, 3 மார்ச் 2022 (UTC)  
--கார்தமிழ் (பேச்சு) 11:30, 4 மார்ச் 2022 (UTC) வணக்கம். தற்போது நீச்சல்காரன் ஐயாவிடம் அலைபேசியில் பேசி விளக்கம் பெற்றேன். கட்டுரைகள் அமைப்பது குறித்து கூறினார். அவருக்கு என் நன்றிகள். எனது உரையாடலில் எவருக்கும் (ஆண்டன் உட்பட) மனம் புண்பட்டிருந்தால் அனைவரிடமும் (ஆண்டன் உட்பட) அனைவரிடமும் வருத்தம் தெரிவித்துக் கொள்கிறேன். ஆனால் வழிகாட்டுதல்களை உடனடியாக வழங்கி புதிய பயனர்களை சோர்வடைந்து போகாமல் தக்க வைத்துக் கொள்ள உதவுங்கள் என்று கேட்கிறேன்.  
://விக்கிப்பீடியாவில் பணம் பெற்றுக் கொண்டு எழுதுகிறவர்கள் சில விதிகளைப் பின்பற்ற வேண்டும்// இது சிக்கல் மிக்கதாயினும், இது தொடர்பில் காத்திரமான விதிகள் வேண்டும். நிற்க. கார்தமிழ் என்ற பயனரின் முரண்பாடான பதில்கள் தொடர்பிலும் கேள்விகள் எழுப்பியுள்ளேன். --AntanO (பேச்சு) 19:27, 4 மார்ச் 2022 (UTC)  
::பயனர் கார்தமிழ் ஆலமரத்தடியில் "*வருத்தம் தெரிவித்துக் கொள்கிறேன்*"
::பயனர் கார்தமிழ் என் பேச்சுப் பக்கத்தில் "*யாரிடமும் நான் மன்னிப்பு கேட்பதில்லை*"
:::இந்த நபரின் வருத்தமும் வேண்டாம். மன்னிப்பும் வேண்டாம். நானும் நாலு வார்த்தை இவரிடம் தெரிவித்துவிட்டு அந்நியன் போல் வருத்தம் தெரிவித்து, பின் மறுக்கலாமா (*vice versa*) என யோசிக்கிறேன். த.விக்கு ஏதும் கொள்கை சிக்கல் இல்லையல்லவா? --AntanO (பேச்சு) 20:23, 4 மார்ச் 2022 (UTC)
::::, ஒரு அனுபவம் மிக்க நிருவாகியான நீங்கள், புதுப் பயனரின் வருத்தத்தை ஏற்றுக் கொண்டு அடுத்த கட்டமாக, அவர் பயிற்சி அளித்து வரும் பயனர்கள், அதற்கான நிதியுதவித் திட்டம் தொடர்பான நெறிப்படுத்தும் பணிகளில் ஈடுபட்டு உதவுமாறு கேட்டுக் கொள்கிறேன். நன்றி--இரவி (பேச்சு) 22:01, 4 மார்ச் 2022 (UTC)
:::::நிர்வாகிகள் என்னிடம் மன்னிப்புக் கேட்க வேண்டும் என அந்த பயனரோ பொத்தாம் பொதுவாக வருத்தம் எனவும் பின்னர் என் பேச்சுப்பக்கத்தில் யாரிடமும் நான் மன்னிப்பு கேட்பதில்லை எனவும் வேறு இடங்களில் தன்னிலை விளக்கமும் அளித்துக்கொண்டு இருக்கிறார். மிகவும் தரக் குறைவாக சொற்களை அப்பயனர் என் மீது தெரிவித்திருக்க, நீங்களோ பயிற்சி, நிதியுதவித் திட்டம், அது, இது என்று அரசியல்வாதி போன்று பேசுகிறீர்கள். இவ்வாறு ஒவ்வொருத்தராக வந்து, முனைப்புடன் இருக்கும் எங்களை மீது வசைபாடிவிட்டு இருக்க, அவர்களிடம் கிடைக்கும் இலாபத்திற்கு எங்களைப் பலியாக்க வேண்டாம். தாக்கப்பட்டவன் நான். என் நிலையில் நீங்கள் இருந்து பார்க்க வேண்டும். எனக்கு இரத்தம் வந்தால், அந்த வலி எனக்குத்தான் தெரியும். அதற்கு நான் யாரையும் பிரதிநியாக்கவில்லை. முன்பு உங்கள் மீது மரியாதை வைத்திருந்தேன், ஆனால் சமீபகால உங்கள் நீதி தொடர்பில் ஐயம் எழுகிறது. இரவி முன்னர் உங்கள் மீது ஒரு பயனர் அவதூறு சொல்கிறார் என்பதற்காக, நீங்கள் எவ்வாறு நடந்து கொண்டீர்கள் என்பதை ஒரு முறை சிந்தியுங்கள். உங்களால் நீதி பெற்றுத்ததர முடியவில்லையா? பரவாயில்லை, உபத்திரவம் செய்யாதீர்கள். நன்றி. AntanO (பேச்சு) 15:33, 5 மார்ச் 2022 (UTC)  
:மேலேயுள்ள கார்தமிழ் பயனரின் கூற்றுப்படி, மரு. செம்மல் அவர்களின் "பணம் கொடுத்துக் கட்டுரை எழுதும் திட்டம்" பற்றி தமிழ்ப்பரிதி பாரி அவர்களுக்கும் தெரிந்திருக்கிறது என ஊகிக்கிறேன். அவரும் இங்கு தனது கருத்தைத் தெரிவிக்க அழைக்கிறேன்.--Kanags <sup>\உரையாடுக</sup> 20:48, 4 மார்ச் 2022 (UTC)  
::எந்த பயனராக இருந்தாலும், சக மனிதராய் மற்றவருக்கு மதிப்பு அளிப்பது என்பது அனைவராலும், ஒரு பண்பட்ட சமுதாயத்தில் ஏற்றுக்கொள்ளப்பட்ட ஒன்று. அப்படி மதிப்பு அளிக்காமல், உணர்ச்சிவசப்பட்டு வன்சொற்களைக் எழுதிவிட்டு பொத்தாம்பொதுவில் வருத்தம் தெரிவிப்பது ஏற்றுக்கொள்ளத்தக்கது இல்லை. ஒரு தமிழாசிரியருக்கு சொற்களின் வன்மையும், வீச்சும் கண்டிப்பாக புரிந்தே இருக்கும். நேரடியாக, முதலில் ஆன்டன் பயனரிடம் (நிருவாகி என்பது அடுத்த நிலை), உங்களின் வன்சொற்களுக்கு மன்னிப்பு கேட்பதே முறையானது, சரியானது. உங்களைப் போன்றோரின் பங்களிப்புகள் கண்டிப்பாக நம் தமிழ் விக்கிக்குத் தேவை என்பதில் மாற்று கருத்துக்கள் இல்லை. ஆனால், தனி மனித விழுமியங்கள் அதைவிட மேலானவை என்பதில் கருத்துவேறுபாடு இருக்காது என்பதே என் எண்ணம். இன்னும் சில நாட்களில், 10.3.2022 ஆம் தேதிக்குள் நேரடியாக ஆன்டனிடம் இங்கு (ஆலமரத்தடியில்) அல்லது அவர் பயனர் பக்கத்தில் உங்கள் வன்சொற்கள் பயன்பாட்டிற்கு மன்னிப்பு கேளுங்கள். தவறில்லை. இல்லையெனில், உங்கள் பயனர் கணக்கை முடிவிலியாக முடக்குவதைத் தவிர வேறு வழியில்லை என்பதை மிகுந்த வருத்தத்துடன் தெரிவித்துக் கொள்கிறேன். புரிதலுக்கு நன்றி. இப்படி உங்கள் மீது நடவடிக்கை எடுப்பதற்கு என் நிருவாகப் பணிகள் முடக்கப்படும் என்றாலும் அதனால் தவறில்லை. "குற்றம் குற்றமே" என்பதில் எனக்கு எவ்வித ஐயமுமில்லை.--நந்தகுமார் (பேச்சு) 06:25, 5 மார்ச் 2022 (UTC)  
::: நீங்கள் எதிர்பார்க்கும் "நீதி" என்பது என்ன? அது எந்த விக்கிப்பீடியா விதியின் அடிப்படையிலானது என்பதைத் தெளிவுபடுத்த வேண்டுகிறேன். நன்றி. --இரவி (பேச்சு) 22:05, 5 மார்ச் 2022 (UTC)  
:::: ஒரு வாரத்திற்குள் ஒரு பயனர் மன்னிப்பு கேட்கவில்லை என்றால், அவரது கணக்கை எந்த விக்கிப்பீடியா விதியின் கீழ் நிரந்தரமாகத் தடை செய்யலாம் என்று தெளிவுபடுத்தவும்.--இரவி (பேச்சு) 22:07, 5 மார்ச் 2022 (UTC)
::::உங்களிடம் நான் நீதியை எதிர்பார்க்கவில்லை. ஆகவே அது விக்கியிலும் இல்லை. பயனரின் வருத்தத்தை ஏற்றுக் கொள் என பாதிக்கப்பட்டவரிடம் கேட்க விக்கியில் எந்த விதியும் இல்லை. AntanO (பேச்சு) 04:16, 6 மார்ச் 2022 (UTC)
::::: நீங்கள் நிருவாகி ஆன பிறகு கடந்த ஒன்பது ஆண்டுகளில் 504 பயனர்களைத் தடை செய்துள்ளீர்கள். அதில் பல பயனர்கள் எவ்வளவோ மன்றாடியும் மிகக் கறாராக விக்கிப்பீடியா விதிகளை மேற்கோள் காட்டியே தடை செய்திருப்பீர்கள் என்று நம்புகிறேன். ஆகவே, உங்களுடைய தற்போதைய முறையீடும் விக்கிப்பீடியா நடைமுறைகள், வழமைகள் அடிப்படையில் அமைவதே முறை. ஒரு தனி நபரிடம் இருந்தோ ஒரு சில நிருவாகிகளைக் கூட்டு சேர்த்துக் கொண்டோ விதிகளில் இல்லாத "நீதி" வேண்டும் என்றும், "என்னுடைய பேச்சுப் பக்கத்தில் வந்து மன்னிப்பு கேட்டே ஆக வேண்டும்" என்று சாதிக்க இது "கட்டப்பஞ்சாயத்து" செய்யும் இடம் அன்று. விக்கிப்பீடியாவில் கட்டுரைகள் தரம், நன்னயம் கருதிய உரையாடலைத் தான் மற்ற நிருவாகிகள் உறுதி செய்ய முடியுமே தவிர, ஒவ்வொருவரின் Egoவுக்கும் தீனி போட முடியாது.